CELEX: 31987R2324
Language: el
Date: 1987-07-28 00:00:00
Title: Κανονισμός (ΕΟΚ) αριθ. 2324/87 της Επιτροπής της 28ης Ιουλίου 1987 που τροποποιεί τον κανονισμό (ΕΟΚ) αριθ. 2409/86 σχετικά με την πώληση βουτύρου παρέμβασης που προορίζεται κυρίως να ενσωματωθεί στις σύνθετες ζωοτροφές

Avis juridique important

|

31987R2324

Κανονισμός (ΕΟΚ) αριθ. 2324/87 της Επιτροπής της 28ης Ιουλίου 1987 που τροποποιεί τον κανονισμό (ΕΟΚ) αριθ. 2409/86 σχετικά με την πώληση βουτύρου παρέμβασης που προορίζεται κυρίως να ενσωματωθεί στις σύνθετες ζωοτροφές  

Επίσημη Εφημερίδα αριθ. L 210 της 01/08/1987 σ. 0048 - 0048

***** ΚΑΝΟΝΙΣΜΟΣ (ΕΟΚ) αριθ. 2324/87 ΤΗΣ ΕΠΙΤΡΟΠΗΣ  της 28ης Ιουλίου 1987  που τροποποιεί τον κανονισμό (ΕΟΚ) αριθ. 2409/86 σχετικά με την πώληση βουτύρου παρέμβασης που προορίζεται κυρίως να ενσωματωθεί στις σύνθετες ζωοτροφές  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 773/87 (2),  τον κανονισμό (ΕΟΚ) αριθ. 985/68 του Συμβουλίου της 15ης Ιουλίου 1968 περί καθορισμού των γενικών κανόνων που διέπουν τα μέτρα παρεμβάσεως στην αγορά του βουτύρου και της κρέμας γάλακτος (3), όπως τροποποιήθηκε τελευταία από τον κανονισμό (ΕΟΚ) αριθ. 1897/87 (4), και ιδίως το άρθρο 7α,  Εκτιμώντας:  ότι το άρθρο 1 του κανονισμού (ΕΟΚ) αριθ. 2409/86 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 1940/87 (6), καθορίζει την ημερομηνία κατά την οποία το βούτυρο που τίθεται σε πώληση από τον οργανισμό παρέμβασης πρέπει να έχει εισέλθει στα αποθέματα· ότι, για να είναι δυνατή η συνέχιση του προγράμματος, είναι σκόπιμο να επισπευθεί η ημερομηνία εισόδου στο απόθεμα του βουτύρου περιεκτικότητας σε λιπαρές ουσίες κατώτερης από 82 %·  ότι, εντούτοις, η εφαρμογή του παρόντος κανονισμού δεν πρέπει να αρχίσει από τις 5 Αυγούστου 1987, προκειμένου η πώληση σε καθορισμένη τιμή βουτύρου που αναφέρεται στο άρθρο 25 του κανονισμού (ΕΟΚ) αριθ. 2409/86 να αφορά το βούτυρο που εισήλθε στα αποθέματα πριν από την 1η Ιανουαρίου 1985·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 2409/86, η ημερομηνία « 1η Ιανουαρίου 1985» αντικαθίσταται από την ημερομηνία «1η Μαΐου 1985».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 5 Αυγούστου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Ιουλίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 78 της 20. 3. 1987, σ. 1.  (3) ΕΕ αριθ. L 169 της 18. 7. 1968, σ. 1.  (4) ΕΕ αριθ. L 182 της 3. 7. 1987, σ. 35.  (5) ΕΕ αριθ. L 208 της 31. 7. 1986, σ. 29.  (6) ΕΕ αριθ. L 185 της 4. 7. 1987, σ. 31.